Օլիգարխիա (հին հունարեն ὀλιγαρχία «քչերի իշխանություն») — քաղաքացիների հարաբերականորեն փոքրաթիվ խմբի ձեռքին իշխանության կենտրոնացման (օրինակ՝ մենաշնորհայնացված խոշոր կապիտալի ներկայացուցիչների ձեռքին) քաղաքական ռեժիմ, որի ժամանակ իշխանությունը սպասարկում է ոչ թե քաղաքացիների, այլ այդ մարդկանց անձնական և խմբային շահերը: Օլիգարխները կամ իրենք կարող են լինել կառավարության անդամներ, կամ իրենց անձնական ու խմբային շահերի նպատակով կարող են վճռական ազդեցություն ունենալ կառավարության ձևավորման և ընդունվող որոշումների վրա»: